b'\n_START_ARTICLE_\nGloster Gladiator\n_START_SECTION_\nLetalne lastnosti\n_START_PARAGRAPH_\nKot ve\xc4\x8dina dvokrilnih lovcev je bil tudi Gladiator izjemno okretno letalo, ki se je hitro in natan\xc4\x8dno odzival na vsak, tudi najmanj\xc5\xa1i premik pilotske palice. Proti nem\xc5\xa1kim lovcem je bil sicer prepo\xc4\x8dasen, a je v rokah izku\xc5\xa1enega pilota lahko postal nevaren nasprotnik zaradi ostrih zavojev, ki jih je bil sposoben. Gladiator je bil trpe\xc5\xbeno letalo, ki je lahko preneslo veliko po\xc5\xa1kodb, platneno ogrodje pa je bilo tudi enostavno za vzdr\xc5\xbeevanje na bojnih \xc4\x8drtah. Ponekod je Gladiator ostal v slu\xc5\xbebi do konca vojne.'